ขอถามคุณหน่อยค่ะ วันที่3 มกรามีเพศสัมพันธ์แต่ถุงยางขาด หลังจากนั้นไม่ถึงชั่วโมงก็ทานยาคุมฉุกเฉิน แล้ววันที่10-15 มกราประจำเดือนก็มา พอวันที่25-29 มกราประจำเดือนก็มาอีก แต่ประเดือนรอบเดือนกุมภายังไม่มาเลยค่ะ แบบนี้จะท้องไหมคะหรือว่าเครียดมากเกินไปเลยทำให้ประจำเดือนมาช้า
สวัสดีค่ะ Prae Chalidaหากได้ใช้ยาคุมกำเนิดฉุกเฉินอย่างถูกต้อง คือใช้ภายใน 72 ชั่วโมงหลังมีเพศสัมพันธ์ กินครบเม็ดตามข้างฉลากกำหนด โอกาสตั้งครรภ์มีได้น้อย ยามีประสิทธิภาพได้ประมาณ 80-90% ค่ะหลังการใช้ยาคุมฉุกเฉิน อาจทำให้มีเลือดออกผิดปกติทางช่องคลอดที่ทำให้เข้าใจว่าเป็นเลือดประจำเดือนตามมาภายใน 1-2 สัปดาห์หลังใช้ยาได้ดังนั้นเลือดที่ออกมา 2 ครั้งนั้น อาจจะมีครั้งใดครั้งนึงที่เป็นเลือดจากผลของยาคุม แต่อย่างไรก็ตาม หากมีเลือดประจำเดือนมาตรงรอบหลังใช้ยาแล้วก็น่าจะบ่งบอกว่าไม่ได้ตั้งครรภ์ ยกเว้นว่าเป็นเลือดออกจากผลข้างเคียงยาหรือสาเหตุอื่นๆดังนั้นถ้าประจำเดือนในรอบนี้ยังไม่มา ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป